62021CJ0713_INF
Rozsudok Súdneho dvora (siedma komora) z 9. februára 2023 –Finanzamt X (Poskytovanie služieb vlastníka stajne)
(vec C‑713/21) (
1
)
„Návrh na začatie prejudiciálneho konania – Spoločný systém dane z pridanej hodnoty (DPH) – Smernica 2006/112/ES – Článok 2 ods. 1 písm. c) – Pojem ‚poskytovanie služieb za protihodnotu‘ – Poskytovanie jedinej služby spočívajúce v ustajnení a trénovaní koní, ako aj v ich účasti na pretekoch – Odmena spočívajúca v prevode 50 % pohľadávky zodpovedajúcej príjmu z cien, ktoré tieto kone vyhrali na pretekoch“
Harmonizácia daňových právnych predpisov – Spoločný systém dane z pridanej hodnoty – Zdaniteľné plnenia – Poskytovanie služieb za protihodnotu – Pojem – Poskytovanie jedinej služby spočívajúce v ustajnení a trénovaní koní, ako aj v ich účasti na pretekoch – Odmena spočívajúca v prevode 50 % pohľadávky zodpovedajúcej príjmu z cien, ktoré tieto kone vyhrali na pretekoch – Zahrnutie
[Smernica Rady 2006/112, článok 2 ods. 1 písm. c)]
(pozri body 49 – 51, 54 a výrok)
Výrok
Článok 2 ods. 1 písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty
sa má vykladať v tom zmysle, že:
poskytovanie jedinej služby zo strany majiteľa stajne na trénovanie pretekárskych koní, ktoré spočíva v ustajnení a trénovaní koní, ako aj v zabezpečení ich účasti na pretekoch, ak vlastník koní odmeňuje toto poskytovanie prevodom 50 % pohľadávky zodpovedajúcej príjmu z cien, ktoré majiteľ koní získava v prípade víťazstva alebo oceneného umiestnenia jeho koní na pretekoch, predstavuje poskytovanie služieb za protihodnotu v zmysle tohto ustanovenia.
(
1
)	Ú. v. EÚ C 119, 14.3.2022.